13/06/2013 | Administración LocalMunicipal
Camariñas
Réxime de prestacións económicas do persoal ao servizo do Concello de Camariñas en situacións de incapacidade temporal

ANUNCIO Réxime de prestacións económicas do persoal ao servizo do Concello de Camariñas en situacións de incapacidade temporal. En sesión ordinaria celebrada polo Concello Pleno o 31 de maio de 2013 adoptouse, entre outros, o acordo que se transcribe na súa parte dispositiva, sobre o réxime de prestacións económicas do persoal ao servizo do Concello de Camariñas en situacións de incapacidade temporal: “PRIMEIRO.–Abonar os seguintes complementos nos supostos de incapacidade temporal do persoal funcionario e laboral ao servizo do Concello de Camariñas: – Dende o primeiro día ata o terceiro día incluído abonarase un complemento ata acadar o 50% das retribucións que se viñeran percibindo no mes anterior ao de causarse a incapacidade temporal derivada de continxencias comúns. – Do cuarto día ata o día vinte incluído recoñecerase un complemento retributivo do 75% das retribucións que se viñeran percibindo no mes anterior ao de causarse a incapacidade temporal derivada de continxencias comúns. – A partir do día vinte e un abonarase un complemento ata alcanzar o 100% das retribucións que se viñeran percibindo no mes anterior ao de causarse a incapacidade temporal derivada de continxencias comúns. – Cando a situación de incapacidade temporal derive de continxencias profesionais (accidente de traballo ou enfermidade profesional) e durante todo o período de duración da mesma corresponderá percibir o 100% das retribucións que se viñeran percibindo no mes anterior ao de causarse a incapacidade. SEGUNDO.–Abonar un complemento do 100% das retribucións ao persoal funcionario e laboral dende a data de inicio da situación de incapacidade temporal nos seguintes supostos excepcionais: – Nos supostos nos que a situación de incapacidade temporal implique unha intervención cirúrxica ou hospitalización, as retribucións a percibir dende o inicio desta situación equivalerán igualmente ás retribucións que se viñeran percibindo no mes anterior ao da incapacidade, aínda que a intervención cirúrxica ou hospitalización teñan lugar nun momento posterior, sempre que corresponda a un mesmo proceso patolóxico e non exista interrupción no mesmo. – Os procesos que impliquen tratamentos de radioterapia ou quimioterapia, así como os que teñan inicio durante o estado de xestación aínda que non dean lugar a unha situación de risco durante o embarazo ou de risco durante a lactancia. – As enfermidades recollidas no anexo do Real decreto 1148/2011, do 29 de xullo, terán a mesma consideración de suposto excepcional. A concorrencia das circunstancias sinaladas neste apartado deberá ser acreditada mediante a presentación dos xustificantes médicos oportunos. TERCEIRO.–Mediante resolución da Alcaldía serán resoltas as cuestións de interpretación e desenvolvemento que se susciten en relación coa aplicación do contido do presente acordo. CUARTO.–O presente acordo entrará en vigor a partir do día seguinte ao da súa adopción, sen prexuízo da súa publicación no Boletín Oficial da Provincia da Coruña.” Camariñas, a 5 de xuño de 2013. O alcalde Asdo.: Manuel V. Alonso de León